
REPUBLIKA HRVATSKA
ISTARSKA ŽUPANIJA

[image: Grb Pićan]OPĆINA PIĆAN
Općinsko vijeće


KLASA: 024-01/25-01/
URBROJ: 2163-30-03-25-
Pićan,  ____________ 2025. godine

Temeljem članka 47. Zakona o grobljima („Narodne novine“ br. 78/2025), te članka 19.  Statuta Općine Pićan (Službene novine Općine Pićan br. 6/18, 3/21, 4/21-pročišćeni tekst) Općinsko vijeće Općine Pićan je na -- sjednici održanoj dana --------- 2025. godine donijelo
O D L U K U
o visini grobnih naknada na grobljima na području Općine Pićan

Članak 1.
Ovom Odlukom utvrđuje se visina naknade za dodjelu zemljanog grobnog mjesta te kazete za urne na korištenje na neodređeno vrijeme, visina godišnje grobne naknade, visina naknade za korištenje mrtvačnice, naknada za izvođenje radova na grobnome mjestu, cijene komunalne usluge ukopa pokojnika unutar groblja  i cijene ekshumacije.
Općina Pićan upravlja grobljima u Pićnu, Tupljaku, Krbunama, Grobniku i mrtvačnicom na groblju u Pićnu.
Članak 2.
[bookmark: _Hlk202255810]Za zemljano grobno mjesto, naknada za korištenje na neodređeno vrijeme, utvrđuje se kako slijedi:
(1) za mještane Općine Pićan, sa stalnim prebivalištem na području Općine Pićan, naknada iznosi 1.250,00 €, 
(2) za osobe koje su rođene na području Općine Pićan, a imaju prebivalište van područja Općine Pićan, naknada iznosi 2.500,00 €, 
(3) za sve ostale koji se žele pokopati na groblju u Pićnu, naknada iznosi 5.000,00 €.
Status iz stavka 2. ovog članka dokazuje se Izvodom iz matične knjige rođenih.

Članak 3.
Za kazete za urne, naknada za korištenje na neodređeno vrijeme, utvrđuje se kako slijedi:
(1) za mještane Općine Pićan, sa stalnim prebivalištem na području Općine Pićan, naknada iznosi 1.000,00 €, 
(2) za osobe koje su rođene na području Općine Pićan, a imaju prebivalište van područja Općine Pićan, naknada iznosi 2.000,00 €, 
(3) za sve ostale koji se žele pokopati na groblju u Pićnu, naknada iznosi 4.000,00 €.
Status iz stavka 2. ovog članka dokazuje se Izvodom iz matične knjige rođenih.
Članak 4.
Naknada za korištenje zemljanog grobnog mjesta i kazete za urne na neodređeno vrijeme plaća se jednokratno. Iznimno, na zahtjev stranke, može se odobriti obročna otplata naknade do najviše 12 obroka. 
Članak 5.
Godišnja grobna naknada za groblja na području Općine Pićan iznosi 25,00 EUR po grobnome mjestu.
Godišnja grobna naknada za korištenje grobnog mjesta plaća se jednom godišnje u cjelokupnom iznosu u roku od 15 dana po ispostavljenom računu i to najkasnije do 31. prosinca tekuće godine. Uprava groblja dužna je korisniku grobnog mjesta dostaviti uplatnicu za plaćanje.
Članak 6.
Naknada za korištenje mrtvačnice (po ukopu) iznosi 50,00 EUR. 
Naknada za korištenje mrtvačnice plaća se u cjelokupnom iznosu  u roku od 15 dana po ispostavljenom računu. Uprava groblje dužna je korisniku grobnog mjesta dostaviti uplatnicu za plaćanje.
Članak 7.
Naknada za izdavanje suglasnosti za izvođenje radova na grobnome mjestu iznosi 25 EUR.
Naknada za izdavanje suglasnosti za izvođenje radova na grobnome mjestu plaća se u cjelokupnom iznosu  u roku od 15 dana po ispostavljenom računu. Uprava groblje dužna je korisniku grobnog mjesta dostaviti uplatnicu za plaćanje.
Članak 8.
Za izdavanje suglasnosti iz Članka 7. ove Odluke korisnik grobnog mjesta obvezan je priložiti:
– zahtjev za izdavanje suglasnosti vlastoručno potpisan, s naznačenim OIB-om korisnika grobnog mjesta
– ako ima više korisnika grobnog mjesta za izvođenje radova, potrebna je suglasnost svih korisnika grobnog mjesta, a iznimno korisnik grobnog mjesta može izvoditi radove i bez njihove suglasnosti, uz obvezno prilaganje javnobilježnički ovjerene izjave kojom prihvaća odgovornost prema ostalim sukorisnicima 
– dva nacrta gradnje i opremanja grobnog mjesta te nacrte gravure s navedenim dimenzijama ploče i položajem i dimenzijama teksta koji odgovaraju propisanim dimenzijama i po načinu izvođenja u skladu su s okolinom.
Članak 9.
Cjenik komunalne usluge ukopa pokojnika unutar groblja i ekshumacije utvrđen je cjenikom pravne osobe koja vrši ukop pokojnika. 
Članak 10.
[bookmark: _Hlk202264992]Stupanjem na snagu ove Odluke, stavljaju se van snage Odluka o visini grobnih naknada na groblju u Pićnu („Službene novine Općine Pićan“ broj 05/15), Odluka o izmjenama i dopunama odluke o visini grobnih naknada na groblju u Pićnu („Službene novine Općine Pićan“ broj 11/18), Odluka o visini naknade za usluge korištenja mrtvačnice na groblju u Pićnu, iskolčenja i evidentiranja grobnog mjesta na grobljima u Pićnu, Tupljaku, Krbunama i Grobniku („Službene novine Općine Pićan“ broj 14/22).
Članak 11.
Ova Odluka stupa na snagu osmog dana od dana objave u „Službenim novinama Općine Pićan“.
Općina Pićan
Općinsko vijeće
Predsjednik vijeća
Daniel Stanić

























O b r a z l o ž e n j e

1. PRAVNI TEMELJ ZA DONOŠENJE AKTA
[bookmark: _Hlk87872243]Članak 47. Zakona o grobljima („Narodne novine“ br. 78/25) koji propisuje da Upravitelj grobljima mora uskladiti svoje poslovanje sa odredbama navedenog Zakona.

2. OSNOVNA PITANJA KOJA SE DEFINIRAJU OVIM AKTOM
Ovom se Odlukom usklađuje poslovanje sa Zakonom o grobljima („Narodne novine“ br. 78/25). Također ovom se Odlukom sjedinjuju sve naknade vezane za groblja i mrtvačnicu u jednu Odluku. Obzirom na povećanje troškova cijena održavanja groblja povećane su naknade za korištenje na neodređeno vrijeme za zemljano grobno mjesto i godišnja grobna naknada. U Odluku su uvrštene i naknade za korištenje na neodređeno vrijeme kazete za urne. Ovom se Odlukom definiraju i obveze podnositelja korisnika grobnog mjesta prilikom ishođenja suglasnosti za izvođenje radova na grobnome mjestu.

3. FINANCIJSKA SREDSTVA POTREBNA ZA PROVEDBU AKTA
Za provedbu ove odluke nije potrebno osigurati dodatna sredstva u Proračunu Općine Pićan.

[bookmark: _Hlk65739115]Obrazloženje pripremio:
Igor Lukež, v.r.

